kardosdrur/scandi-wiki huggingface dataset:
Slaget ved Irpin (1321)

Slaget ved Irpin var en betydningsfuld kamp i 1321. Den litauiske storfyrste Gediminas besejrede en kombineret hær i  fra de sydlige Rus-riger i nærheden af Kijev. Derefter blev Kijevriget og mange andre fyrstendømmer erobret af litauere næsten uden kamp.

Forhistorie 

Mod Gediminas stod en stor koalition af storfyrstendømmet Kijev, fyrstendømmet Brjansk og fyrstendømmet Pereiaslav anført af knjaz Stanislav Ivanovich af Kijev, Roman af Brjansk og Oleg af Pereiaslav. På deres side kæmpede også den undslupne Lew af Lutsk fra fyrstendømmet Galicien-Volhynien, som allerede var erobret af litauerne. Den samlede styrke af de sydlige Rus-riger var på grund af Den Gyldne Hordes invasion svækket og i forfald og fyrstendømmerne led af affolkning.

Forløb 

Gediminas startede sit feltog i Brest, erobrede Ovrutj og Zjytomyr og drog videre "plyndrende og hærgende" mod Kijev. Ved Iprins flodbred, ca. 23 km sydvest for Kijev, mødte han koalitionshæren. Det begyndte en kamp, hvorefter Rus-drusjinaerne]] () tog flugten og Gediminas vandt en afgørende sejr over Stanislav og hans allierede.

Nu belejrede den litauiske hær Kijev, der faldt. Andre byer som Vysjhorod, Tsjerkasy, Kaniv, Putyvl og Perejaslav kunne heller ikke opretholde forsvaret og overgav sig. Efter Kijev var faldet sendte Gediminas Stanislav, den sidste efterkommer af Rurikslægten der regerede Kijev, i eksil i Brjansk og derefter i Rjasan. 

Algimantas af Olshanskislægten blev indsat som Gediminas statholder af Kijev. Senere i 1331 nævnes Gediminas bror Fiodor som fyrste af Kijev.

Følger 

Slaget ved Irpin betød en stor fremgang for Storfyrstendømmet Litauen på bekostning af de slaviske fyrstedømmer. Fyrsterne i Kijev og andre fyrstendømmer, der var hjertet af Kijevriget, måtte acceptere de litauiske storfyrsters overherredømme og betale tribut til Litauen, dog antyder et regnskab fra 1331, at Fiodor stadig betalte tribut til mongolerne. Litauere fik først fuld kontrol over Kijev efter slaget mod den Gyldne Horde ved det blå vand i 1362, herefter blev fyrstendømmerne en integreret del af storfyrstendømmet. Sejren var afgørende for Litauens lange kontrol over området og Lublinunionens kontrol over det sydlige Rus. Kun gradvist blev områderne erobret af Moskva, der så sig selv som centrum for det frie Rus. Efter slaget ved Vedrosj i 1500 mistede Litauen Siverija. I den polsk-russiske krig (1654–1667) fik Rusland kontrol over Kijev og Dneprs venstre bred. Volhynien blev først russisk ved den endelige opdeling af den Polsk-litauiske realunion.

Noter 

Irpin (1321)
Irpin (1321)
Irpin (1321)
Ukraines historie
1321
Rasmus Krag (søofficer)

Rasmus Krag (ca. 1680 i København, død 6. oktober 1755 i Slangerup) var en dansk søofficer og skibskonstruktør.

Han nævnes første gang 1698, da han som lærling var på togt til Lissabon med fregatten Hvide Falk. 1699 ses han at have været i fremmed tjeneste; han blev året efter underløjtnant, 1703 premierløjtnant, 1709 kaptajnløjtnant, 1710 kaptajn, 1713 kommandørkaptajn, 1735 schoutbynacht og 1736 viceadmiral; 1746 afgik han med pension.

1704 gjorde han tjeneste i orlogsskibet Prins Carl i en eskadre, som førte Frederik IV til Norge. 1708 rejste han udenlands, hvor han væsentligst lagde sig efter skibskonstruktion, men også gjorde tjeneste på den engelske kanalflåde. Efter sin hjemkomst var han 1710-12 chef for forskellige orlogsskibe, men blev 1713 flere gange forbigået ved avancement til kommandørkaptajn. I slaget på Køge Bugt 1710 førte han orlogsskibet Nældebladet. 1715 deltog han i slaget ved Jasmund under admiral Peter Raben og sendtes af denne til kongen med efterretning om kampens udfald, stærkt anbefalet af ham. 1720 begyndte man at anvende ham ved skibskonstruktionen, idet han da sendtes til Marstrand for at istandsætte og klargøre de der tagne priser; senere konstruerede han en del orlogsskibe, om hvis egenskaber meningerne dog var delte. Efter Ole Judichærs fald 1727 forestod han i et par år skibsbyggeriet på Holmen, men hans skibe viste sig imidlertid hurtigt mindre gode, eftersom den langskibs forbindelse var så svag, at skibene allerede ved afløbningen blev kølbrudte. En kommission med den kendte, senere fabrikmester, Knud Nielsen Benstrup som medlem nedsattes for at bedømme hans forhold. Benstrup fremkom med en kritisk vurdering, men udtalte samtidig sin kritik så hensynsfuldt som muligt. Resultatet blev, at man i begyndelsen af 1729 fratog Krag tilsynet med skibsbyggeriet og overdrog det til Benstrup. 1726 blev Krag formand i en assuranceret for at dømme i stridigheder mellem det da oprettede assurancekompagni og de assurerende. 1734 deltog Krag som medlem af en undersøgelseskommission i den dom, der fældede hans medbejler Benstrup som fabrikmester. Denne hævnakt over den dygtige Benstrup plettede Krags minde. 1743 var han chef for en eskadre på Københavns Red, selvom han ikke havde været til søs i ca. 30 år, men afløstes i denne post af Frederik Danneskiold-Samsøe. Han døde 6. oktober 1755.

Han er begravet i Slangerup Kirke.

Kilder 
 C. With, "Rasmus Krag", i: C.F. Bricka (red.), Dansk Biografisk Lexikon, København: Gyldendal 1887-1905.

Admiraler fra Danmark
Personer i Den Store Nordiske Krig fra Danmark-Norge
Danskere i 1700-tallet
Skibsbyggere fra Danmark
Personer fra København
Personer i Dansk Biografisk Leksikon
Moritz Schmidt

Moritz Schmidt henviser til blandt andre:

 Moritz Schmidt (filolog) (1823–1888) – tysk klassisk filolog
 Moritz Schmidt (læge) (1838–1907) – tysk halslæge
Moritz Schmidt (filolog)

Moritz Wilhelm Constantin Schmidt (født 19. november 1823 i Breslau, død 8. oktober 1888 i Jena) var en tysk klassisk filolog.

Schmidt, der fra 1857 var professor i Jena, har udgivet flere værker af græske grammatikere, Didymos (1854) og Hesychios (5 bind, 1858—68); desuden kan nævnes Pindars olympische Siegesgesänge (1869). Endelig gav han sig meget af med studier over det lykiske sprog og udgav The Lycian inscriptions (1868) og Neue lykische Studien (1869).

Filologer fra Tyskland
Klassiske filologer
Guaranteed Pure Milk bottle

Guaranteed Pure Milk bottle er et vandtårn i Montreal, Quebec, Canada, beliggende på Lucien L'Allier Street 1025. Den 6 ton tunge og 10 meter høje Art Deco-bygning blev designet i 1930 af arkitekterne Hutchison, Wood & Miller som reklame for Guaranteed Pure Milk Company. Tårnet er nu et vartegn for byen.

Den store nittede stålmælkeflaske blev opført af Dominion Bridge Company. Tårnet har kapacitet til 250 m3 vand. 

I 2009 blev tårnet restaureret efter år med dårlig vedligeholdelse. Arbejdet blev gennemført takket være frivilliges indsats, $100.000 i private donationer og lobbyvirksomhed af Heritage Montreal.

Se også 
 Benewah Milk Bottle
 Hood Milk Bottle

Referencer

Eksterne henvisninger 
 "Sauvons la pinte" (Save the Pint) offentlig kampagne Facebook-side

Montreal
Vandtårne
Bygninger, konstruktioner og anlæg i Canada
Haukilahti Vandtårn

Haukilahti Vandtårn er et vandtårn i Haukilahti i det sydlige Espoo, Finland. Tårnet blev opført i 1968 af Espoo Vandværk. Dets diameter er 45,3 m og det har kapacitet til 4000 m³. Højden af tårnet er 45,3 m og ligger på koten 76,3 m.

I den øverste del af vandtårnet findes en restaurant kaldet Haikaranpesä ("Storkerede"). Det er en meget populær restaurant og mange forretningsfolk og turister spiser der. En scene af den finske film Musta jää blev optaget i restauranten.

Eksterne henvisninger 

 Muuka.com – Haukilahden vesitorni
 Ravintolaopas.net – Haikaranpesä 

Espoo
Vandtårne i Finland
Pia Scharling

Pia Scharling er en pop-singer/songwriter fra Danmark.

Diskografi 
 Ninas sange (2006)

Singer-songwritere fra Danmark
Dansksprogede forfattere fra Danmark
Donjon de Houdan

Donjon de Houdan (Houdan Borgtårn) er et middelalderborgtårn  i den franske commune Houdan i departementet Yvelines. Tårnet er nu vandtårn.

Historie 
Tårnet, som blev opført omkring 1120-1137 af seigneur Amalrik III af Montfort, er den eneste rest af et middelalderslot. Det er et massivt borgtårn lidt vest for byen. Det er cylindrisk med en diameter på 16 meter og 25 m højt. Væggene er i gennemsnit tre meter tykke. I hvert "hjørne" er et tourelle (lille tårn) på 4,8 m i diameter.  

Tårnet blev bygget i tre plan. De indre gulve og taget er ødelagt. Indgangsdøren sad seks meter over jorden og gav engang adgang til mezzaninen. Yderligere fandtes en indgang i et af tourellerne.

Tårnet er aldrig indtaget af fjender.

I 1840 blev tårnet klassificeret som et monument historique. I 1880 blev en vandtank installeret til 200 m3 vand, og siden er tårnet anvendt i vandforsyningen.

Referencer

Eksterne henvisninger 

 Engraving of the original castle 
 Home-page of the association « le Donjon de Houdan » 
 Ministry of Culture database entry for Donjon de Houdan  

Vandtårne i Frankrig
Fæstningsanlæg i Frankrig
Slotte i Yvelines
Monument historique i Frankrig
Jill Jackson

Jill Jackson (født 24. januar 1979) er en pop/folk/country singer/songwriter fra Skotland, Storbritannien. Jill Jackson er blandt andet kendt som forsanger i bandet Speedway.

Sangskrivere
Sangere fra Skotland
Caro Emerald

Caroline Esmeralda van der Leeuw, bedre kendt som Caro Emerald, er en jazz/soul/R&B-sangerinde fra Amsterdam i Holland.

Eksterne henvisninger 

Sangere fra Nederlandene
Personer fra Amsterdam
I'm from Barcelona

I'm From Barcelona er et pop/rock orkester fra Sverige.

Eksterne henvisninger 

 

Musikgrupper fra Sverige
Roar Amundsen

Roar Amundsen er en folk/pop singer-songwriter fra Danmark.

Roar Amundsen er uddannet Cand.Mag i Musikvidenskab fra Københavns Universitet i 2000.
2001-2005: Leder af det rytmiske spillested KulisseLageret i Horsens,DK.

Roar blev freelancer i 2005 og startede samme år sangskriverklubben The Write House.

Han startede i 2006 konsulentvirksomheden Mayday Music, der i samarbejde med en lang række danske musikorganisationer arrangerer alt fra workshops til festivaler og koncertturneer. Mayday Music har i en årrække bl.a. stået for den akustiske scene på SPOT Festivalen og en årlig international workshop for sangskrivere, Nordic Cowriters. 

I 2007 startede Roar Amundsen sammen med sangskriveren Martin Høybye, indie pladeselskabet Songcrafter Music.

Roar Amundsen var fra 2007-2012 tilknyttet Engelsholm Højskole, som underviser i sangskrivning. Her har han talentudviklet forskellige unge artister bl.a. to af medlemmerne i A Friend In London, som i 2011 vandt den danske udgave af Eurovision Song Contest, samt Ida Wenøe Bach, som med sit band Boho Dancer vandt Karrierekanonen – Danmarks Radios talentkonkurrence. 

Roar Amundsen besøgte i 2009 Austin, Texas for at skrive sange, og indledte derefter et større samarbejde med The House of Songs, hvor en række artister blev udvekslet mellem Engelsholm og Austin. I 2010 blev dokumentarfilmen All I Know  indspillet på Nordic Cowriters Camp´en i maj måned. Filmen blev præsenteret på SPOT Festivalen i 2011 og samme år på Austin Film Festival.
 
Roar Amundsen har igennem de sidste 10 år selv været aktiv sangskriver og udgav i 2006 EP´en ”Forløs Din Drøm” og i 2010 albummet ”Måneskitser”. Singlen ”Kamel Kamel” blev flittigt spillet på DR P4 i månederne efter udgivelsen og førte til et fast samarbejde med orkestret På Slaget 12 som ny tekstforfatter. Han skrev tre nye tekster til opsamlingsalbummet ”Hjem Til Århus og alle de andre” som udkom på Universal i okt. 2011, og har skrevet tekster til et helt nyt, dansksproget album til PS12 som skal ud i 2015.

Diskografi 

Roar Amundsen: Forløs Din Drøm (2006)
Roar Amundsen: Måneskitser (2010)
På Slaget 12: Hjem til Århus og Alle De Andre (2011) – tekstforfatter "Der Er Så Meget Vi Skal Nå At Se", "Som En Komet" og "PS12s Julesang"
Karoline Hausted: Jeg Tror jeg Drømmer (2012) – co-writer på ”Tina”
Dickie Lee Erwin: ”Again the Wall” (2012) – co-writer på ”The Working Man”
Ann-Mette Elten: "Adagio - 12 Klassiske Sange" (2012) - ny tekst til Tomaso Albinonis Adagio i GmolEsben Svane: "Always Travel Never Arrive" (2012) - "co-writer på Stuck In The Race" Stig Skovlind, "Nærmeste Solopgang" (2013) - co-writer på "Timer Dage Uger År", "Lige Under Overfladen" og "Shanghai" Roar Amundsen: "Erling På Hjørnet - single" (2014)''

Eksterne henvisninger

 roaramundsen.dk
 songcrafter.dk
 mayday-music.dk

Singer-songwritere fra Danmark
Dansksprogede forfattere fra Danmark
Amos Lee

Amos Lee er en sanger og sangskriver fra USA.

Diskografi 
 Amos Lee (2005)
 Supply and demand (2006)
 Last Days At The Lodge (2008)
 Mission Bell (2011)

Eksterne henvisninger 
  

Sangskrivere fra USA
Personer fra Philadelphia
Singer-songwritere fra USA
Guitarister fra USA
Thise (Frankrig)

Thise er en kommune, der ligger 7 km nordøst for Besançon i departementet Doubs i regionen Franche-Comté i det østlige Frankrig. 

Indtil 1960 var Thise en udpræget landkommune. Siden dengang har kommunen fået en del industri, og folketallet er mangedoblet. I dag er Thise nærmest en forstad til Besançon.

Thise
Seth Lakeman

Seth Lakeman (født 26. marts 1977) er en singer-songwriter fra England.

Diskografi 
 Poor Man's Heaven (2008)

Eksterne henvisninger 

 
 

Singer-songwritere fra Storbritannien
Sangere fra England
Bhimbetka

Bhimbetka er et arkæologisk fundsted i den indiske delstat Madhya Pradesh med nogle af de tidligste spor af mennesker på det indiske subkontinent. Området omfatter syv høje og omkring 750 "rock shelters" spredt over ca. 10 km2 og er af UNESCO udpeget som verdensarv.

De ældste af klippemalerierne vurderes til at være ca. 10.000 år gamle.

Gallery

Referencer

Eksterne henvisninger 
 
 Malerkunst i Indien

Verdensarven i Indien
Madhya Pradesh
Indiens kultur
Indiens historie
Maleri
Mytologi
Mary Chapin Carpenter

Mary Chapin Carpenter er en country/folk singer/songwriter fra USA.

Hun har i perioder turneret med bl.a. Dar Williams.

Diskografi 
 Hometown girl (1987)
 State of the heart (1989)
 Shooting straight in the dark (1990)
 Come on come on (1992)
 Stones in the road (1994)
 Party doll (1994)
 A place in the world (1996)
 Time sex love (2001)
 Between here and gone (2004)
 The calling (2007)
 The Age of Miracles (2010)

Eksterne henvisninger 

 marychapincarpenter.com
 
 

Singer-songwritere fra USA
The Doobie Brothers

The Doobie Brothers er en rock-gruppe fra USA dannet i 1970.

Diskografi 
Doobie Brothers (1971)
 Toulouse street (1972)
 The captain and me (1973)
 Takin' it to the streets (1976)
 Livin' on the fault line (1977)
 Minute by minute (1978)
 Minute By Minute (1978)
 One step closer (1980)
 Farewell tour (1982)
 Cycles (1989)
 Brotherhood (1991)
 Best of the doobie brothers live (1996)

Musikgrupper fra USA
Thise (Salling)

Thise er en landsby i Midtjylland. Byen har færre end tohundrede indbyggere. Thise ligger i det østlige Salling ved landevejen ned til færgelejet Sundsøre. Landsbyen ligger i ejerlavet Sønder Thise i Thise Sogn. Den er beliggende i Region Midtjylland og hører til Skive Kommune.

Indtil 1970 var Thise hovedby i Thise Sognekommune i Nørre Herred. Derefter blev byen en del af Sundsøre Kommune frem til 2006.

Landsbyen er mest kendt for Thise Mejeri, der opstod i 1988, da det gamle privatejede mejeri Dybbækdal blev omdannet til et økologisk andelsmejeri. 

Lidt udenfor landsbyen ligger Thise Kirke og Thise Friskole. Friskolen opstod i 1979, da den lokale folkeskole blev omdannet til en friskole. 

Lokaliteter i Skive Kommune
Oscar van Dillen

Oscar Ignatius Joannes van Dillen (født 25. juni 1958 i 's-Hertogenbosch) er en hollandsk komponist og dirigent.

Han var den første formand for Wikimedia i Holland og har også været formand for Wikimedia fra december 2006 til juli 2007.

Dirigenter fra Nederlandene
Komponister fra Nederlandene
Wikipedia-personer
Personer fra 's-Hertogenbosch
Østeuropastudier

Østeuropastudier er en fælles betegnelse for det studie, der primært beskæftiger sig med historie, sprog og de samfundsmæssige vilkår, der gør sig gældende i et eller flere østeuropæiske lande.

Uddannelsen bliver udbudt på henholdsvis Aarhus Universitet og på Københavns Universitet. I Århus hedder uddannelsen Østeuropastudier og ligger under Institut for Kultur og Samfund, imens uddannelsen i København hedder Øst- og Sydøsteuropastudier og ligger under Institut for Tværkulturelle og Regionale Studier.

På begge universiteter findes der en 3-årig bacheloruddannelse og en 2-årig kandidatuddannelse.

Eksterne henvisninger 
 Østeuropastudier i Den Store Danske
 Fagets hjemmeside ved Instituttet for Kultur og Samfund på Aarhus Universitet 
 Institut for Tværkulturelle og Regionale Studier på Københavns Universitet
 Portalen for Slavistik, Balkan- og Østeuropastudier 

Videregående uddannelser i Danmark
Østeuropa
Fræer Kirke

Fræer Kirke ligger i landsbyen Fræer, cirka 19 kilometer syd for Aalborg (Region Nordjylland). Indtil Kommunalreformen i 2007 hørte den under Skørping Kommune (Nordjyllands Amt), og indtil Kommunalreformen i 1970 var kirken del af Hellum Herred (Ålborg Amt).

Kor og skib er opført i romansk tid af granitkvadre over skråkantsokkel. Skibet har en skråkantet gesims, som muligvis er en skråkantsokkel fra en nedlagt kirke i området. Den rundbuede nordportal med profilerede kragbånd er bevaret i brug. Syddøren er tilmuret og kan skimtes i murværket. Der er bevaret flere romanske vinduer, som alle er tilmurede. Tårnet er opført omkring år 1500 af genanvendte kvadre og teglsten.
Overdelen er ommuret og pyramidetaget menes at stamme fra 1783.

Den hvidede våbenhus mod nord er opført af store gule teglsten.

Klokken har ingen indskrift, men dateres til midten af 1100-tallet. Korgavlen blev ombygget i 1883, og hele kirken hovedrepareret i 1927.

Den runde korbue er bevaret med profilerede kragsten. Koret fik i sengotisk tid indbygget seksribbet hvælv. Senere fik skibet indbygget tre fag otteribbet krydshvælv. I korets sydvæg ses en tragtformet rund granitsten, formodentlig en piscina, der i katolsk tid blev brugt til at lede dåbsvandet ned i gulvet. Det kvadermurede alterbord med helgengrav stammer formodentlig fra den romanske kirke, det dækkes af en træbeklædning fra 1600-tallet. Altertavlen er et maleri fra 1949 af Rud-Petersen, maleriet er en kopi af Rud-Petersens egen altertavle fra 1939 til Oue Kirke (Hindsted Herred). Maleriet blev indkøbt til Fræer kirke i 1957. Et tidligere altertavlemaleri fra 1898 af Axel Hou er nu ophængt i tårnrummet bag orglet. Prædikestolen dateres til 1593 og bærer våben for Niels Mouridsen Brenderup og Maren Høeg.

Den romanske granitfont har glat kumme og pyramidestubformet fod med ornamenter.

Eksterne kilder og henvisninger 

 Fræer Kirke på gravstenogepitafier.dk
 Fræer Kirke  på nordenskirker.dk
 Fræer Kirke  hos KortTilKirken.dk
 Kirkens beskrivelse i Trap – Kongeriget Danmark, 3. Udgave 4. Bind, s. 482, "Frær"  hos Projekt Runeberg

Kirker i Rebild Kommune
Kirker i Aalborg Stift
Kirker i Aalborg Amt
Normals

Normals (1979-81) aarhusiansk punkband, der spillede på den tidlige danske punkscene. Bandet debuterede på Viby Gymnasium den 15. september 1979.

Normals spillede bl.a. til det større arrangement "Rock mod profitten" i Stakladen i Aarhus den 16. februar 1980 sammen med bl.a. Gate Crashers, Bollocks, Bubs, Identity (Ballet Mécanique) og Mc Värk (Art in Disorder) m.fl., og til den store punkfestival Concerto de Nobrainos insanos i Saltlageret i vinteren 1980.

Én af bandets sidste koncerter var i Rockmaskinen den 25. januar 1981 til arrangementet "Århus Punk Aften" hvor de bl.a. spillede sammen med The Zero Point, Clochards og Brats (der dog var fra København).

Bandmedlemmet Hans Simonsen spillede efter Normals videre i punkbandet War of Destruction.

Eksterne kilder/henvisninger 
 Blog med fotos af Normals
 Generelle punkkoncerter i Jylland1979
 Generelle punkkoncerter i Jylland1980
 Generelle punkkoncerter på Sjælland 1980
 Generelle punkkoncerter på Sjælland 1980

Punkgrupper fra Danmark
Musikgrupper fra 1979
Jyoti Amge

Jyoti Amge (født 16. december 1993 i Nagpur Indien) er verdens mindste pige og teenager ifølge bogen Limca Book of Records. Hun er 63 cm høj og vejer 5,25 kg.

Biografi 
Hun har sagt Da jeg var tre, indså jeg, at jeg var anderledes end resten af børnene. På grund af den tilstand hendes knogler er i, at hun har svært ved at gå og har derfor invalide skader. Hun blev anerkendt af Guinness World Records som den mindste Teenager i verdenen i det japanske tv-show Guinness World Records Bikkuri Chojin Special.

Kilder

Eksterne henvisninger 

Personer fra Indien
Verdensrekordindehavere
Frøstjerne

Frøstjerne (Thalictrum) er en slægt med flere end 120 arter, der er udbredt i alle egne af verden, undtagen Australien og Antarktis. Det er flerårige urter med forveddede jordstængler eller knoldagtige rødder. Bladene er dels grundstillede og stængelstillede med spredt bladstilling. De er uligefinnede med hjerteformede eller ovale-linjeformede småblade ofte med trelappet eller tandet rand. Blomsterstanden er endestillet og af og til også sidestillet med 2-200 enkeltblomster. Arter med enlige blomster findes dog også. Blomsterne er regelmæssige (hos nogle arter dog særbo eller sambo) uden kronblade, men med gule eller purpurrøde bægerblade. Frugterne er nødder, der sidder flere sammen,

 Fjeldfrøstjerne (Thalictrum alpinum)
 Akelejefrøstjerne (Thalictrum aquilegifolium)
 Violfrøstjerne (Thalictrum delavayi, synonym: Thalictrum dipterocarpum)
 Gul frøstjerne (Thalictrum flavum)
 Dværgfrøstjerne (Thalictrum  kiusianum)
 Liden frøstjerne (Thalictrum minus)
 Klokkefrøstjerne (Thalictrum rochebruneanum)
 Rank frøstjerne (Thalictrum simplex)

Ranunkel-familien
Hang (musikinstrument)

En hang (udtale: ) er et musikinstrument i den idiofone klasse opfundet af Felix Rohner og Sabina Schärer (PANArt Hangbau AG) i Schweiz i år 2000. Hangen er fremstillet af to dybstrukne nitrerede stålplader, der sat sammen skaber den let genkendelige form af en "UFO". Hangen indeholder ikke andet end luft. Overdelen, som kaldes for ding, har en "node" hamret i midten og syv eller otte "tonefelter" hamret rundtom.  Underdelen, også kaldet for gu, har en enklere overflade med et stanset hul i midten med en stemt node, som kan fremkaldes ved at slå på kanten. Hangen benytter sig af de samme fysiske principper som olietønden, men med en nitreret overflade og strukturelle ændringer som to sammenføjede skaller med en lille åbning så instrumentet fungerer som en Helmholtz resonator. Opfindelsen af hangen er et resultat af mange års forskning af olietønden såvel som studier af en samling forskellige instrumenter fra hele verden, såsom: gongongen, gamelanen, ghatamen, trommer og klokker.

Kildehenvisninger 

Percussion